ইদাক্কা
ইদাক্কা (মালয়ালম: ഇടയ്ക്ക, আক্ষরিক অর্থে মাঝখানে), এছাড়াও লেখা হয় এদায়ক্কা বা এদাক্কা, হল দক্ষিণ ভারতের কেরালার বালি ঘড়ি আকৃতির একটি ড্রাম। এটি পঞ্চবাদ্যম এবং সোপানা সঙ্গীতম পরিবেশনার জন্য ব্যবহৃত একটি যন্ত্র। এটি ছন্দ ধরে রাখার চেয়ে বাদ্যযন্ত্রের কাজ বেশি করে এবং বিশ্বাস করা হয় যে এটি ভগবান নটরাজ (ভগবান শিব) পৃথিবীতে পাঠিয়েছেন। এটি কেরালার সবচেয়ে পূজিত বাদ্যযন্ত্র হিসাবে বিবেচিত হয় এবং এটি দেব বাদ্যম নামে পরিচিত। এই সহজ ঘাত বাদ্য যন্ত্রটি বিস্তৃত ভারতের ডমরুর মতো। ডমরুতে গিঁটযুক্ত দড়ি দিয়ে অনুরনকের গায়ে আঘাত করা হয়, কিন্তু ইদাক্কা একটি লাঠি দিয়ে বাজানো হয়। ডমরুর মতো, ইদাক্কার মধ্যস্থলের দড়ি চেপে ধরে স্বরতীক্ষ্ণতা বাঁকানো যেতে পারে (একটি ধ্বনি অন্য ধ্বনির ওপর দিয়ে যাওয়া)। ইদাক্কা যন্ত্রটিকে বাম কাঁধের উপর ঝোলানো হয় এবং যন্ত্রের ডান দিকে একটি পাতলা বাঁকানো লাঠি দিয়ে আলতোভাবে আঘাত করা হয়।